b'\n_START_ARTICLE_\nAberlour\n_START_PARAGRAPH_\nAberlour je \xc5\xa1kotski single malt viski, ki ga proizvajajo v istoimenskem mestu v pokrajini Strathspey na \xc5\xa0kotskem._NEWLINE_Destilarno je ob soto\xc4\x8dju rek Lour in Spey, v bli\xc5\xbeini kraja Ben Rinnes, leta 1879 ustanovil James Fleming. Objekti so v letu 1898 pogoreli, a so jih kmalu obnovili in nadaljevali s proizvodnjo.\n_START_SECTION_\nPolnitve in zorenje\n_START_PARAGRAPH_\nAberlour polnijo staranega 10, 12, 15 in 30 let, nekatere od vrst pa zorijo v sodih, v katerih je prej\xc2\xa0\xc2\xbble\xc5\xbeal\xc2\xab\xc2\xa0bourbon._NEWLINE_Nekatere vrste viskija po staranju v sodih, v katerih je bil prej bourbon preto\xc4\x8dijo v sode, v katerih je staralo vino. Pri tem najve\xc4\x8dkrat uporabijo sode v katerih je bil prej sherry, porto, madeira in burgundec. Ta postopek se imenuje finishing in poda viskiju nezgre\xc5\xa1ljivo aromo, ki je med poznavalci izjemno priljubljena. Zna\xc4\x8dilnost takega viskija je njegova temnej\xc5\xa1a, v\xc4\x8dasih celo rahlo rjavo-vijoli\xc4\x8dna barva.'